|  |
| --- |
| **Vyzvanie na národný projekt  Podpora inštitucionálnych kapacít verejnej správy ako nástroj na elimináciu pandémie ochorenia COVID-19** |
| **Kód vyzvania (číslo):** OPEVS-PO4-SC4.1-2021-3 |
| 1. **Formálne náležitosti** |
| **Operačný program:** Efektívna verejná správa |
| **Prioritná os:** 4. REACT - EU |
| **Investičná priorita:** Podpora nápravy dôsledkov krízy v kontexte pandémie COVID-19 a príprava zelenej, digitálnej a odolnej obnovy hospodárstva |
| **Špecifický cieľ:** 4.1 Zmiernenie dopadov pandémie ochorenia COVID 19 pri poskytovaní verejných služieb |
| **Fond:** Európsky sociálny fond |
| * 1. **Poskytovateľ** |
| Názov: **Ministerstvo vnútra SR, (ďalej aj „riadiaci orgán“ alebo „RO pre OP EVS“)** |
| * 1. **Dĺžka trvania vyzvania na predkladanie ŽoNFP** |
| Typ vyzvania: uzavreté |
| Dátum vyhlásenia: 10. 09. 2021 |
| Dátum uzavretia: 11. 10. 2021 |
| * 1. **Indikatívna výška finančných prostriedkov vyčlenených na vyzvanie (zdroje EÚ):** |
| Indikatívna výška finančných zdrojov EÚ na vyzvanie je **85 288 928 EUR**.  K výške zdrojov EÚ je vyčlenená príslušná výška finančných prostriedkov štátneho rozpočtu v súlade so Stratégiou financovania Európskych štrukturálnych a investičných fondov pre programové obdobie 2014 - 2020. |
| * 1. **Financovanie projektu** |
| Nasledovné pravidlá spolufinancovania pomoci sú určené v závislosti od kategórie oprávneného žiadateľa ako organizácia štátnej správy a  príslušnej kategórie regiónu na základe Stratégie financovania Európskych štrukturálnych a investičných fondov pre programové obdobie 2014 – 2020.  Financovanie projektu bude zabezpečené zo 100 % z Európskeho sociálneho fondu bez špecifického určenia oprávnenej kategórie regiónu, platné pre celé územie Slovenskej republiky.  Žiadateľ sa na oprávnených výdavkoch projektu nepodieľa vlastnými zdrojmi, t. j. na realizáciu projektu sa im poskytuje NFP vo výške 100 % z celkových oprávnených výdavkov. |
| * 1. **Časový harmonogram konania o ŽoNFP** |
| RO pre OP EVS zabezpečí vydanie rozhodnutia pre ŽoNFP, ktorá bola predmetom schvaľovacieho procesu podľa tohto vyzvania najneskôr v termíne 70 pracovných dní od dátumu uzavretia vyzvania na predkladanie ŽoNFP uvedeného vo vyzvaní. V prípade, ak nie je možné dodržať termín v zmysle predchádzajúceho odseku RO pre OP EVS informuje všetkých žiadateľov o dôvodoch nedodržania termínu, ako aj o novom predpokladanom termíne vydania rozhodnutia zverejnením oznamu na svojom webovom sídle a v ITMS2014+ a zároveň individuálne na kontaktné e-mailové adresy uvedené v ŽoNFP. Pri nedodržaní oznámeného predpokladaného termínu RO pre OP EVS opakovane zabezpečí informovanosť žiadateľov za rovnakých podmienok.  Do lehoty na vydanie rozhodnutia sa nezapočítava doba potrebná na predloženie náležitostí zo strany žiadateľa na základe výzvy zaslanej RO. To znamená, že lehota sa prerušuje v momente zaslania výzvy na doplnenie chýbajúcich náležitostí a začína plynúť momentom doručenia náležitostí na RO. |
| * 1. **Miesto a spôsob podania ŽoNFP** |
| Žiadateľ predkladá  ŽoNFP (príloha č. 1 vyzvania) RO pre OP EVS (vrátane príloh stanovených týmto vyzvaním k jednotlivým podmienkam poskytnutia príspevku) elektronicky prostredníctvom verejnej časti ITMS2014+. Po jej odoslaní v systéme ITMS musí žiadateľ predložiť ŽoNFP v elektronickej podobe v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente). Doručenie ŽoNFP v listinnej podobe je na základe SR EŠIF možné len výnimočne4 . Ďalšie informácie k postupu podávania ŽoNFP sú uvedené v kapitole 3.3 Príručky pre žiadateľa[[1]](#footnote-2). |
| **Žiadateľ je v zmysle § 19 zákona o príspevku z EŠIF povinný predložiť ŽoNFP riadne, včas  a v určenej forme.**  **V prípade, ak žiadateľ nepredloží ŽoNFP riadne, včas a v určenej forme v zmysle vyzvania, RO pre OP EVS zastaví konanie o žiadosti.** |
| **Predloženie ŽoNFP včas**  V prípade elektronického doručenia ŽoNFP v zmysle zákona o e-Governmente je rozhodujúci dátum podania ŽoNFP do elektronickej schránky RO pre OP EVS.  Uvedený dátum je rozhodujúci pre posúdenie splnenia podmienky doručenia ŽoNFP včas podľa lehoty na to určenej týmto písomným vyzvaním, teda do dátumu, ktorý určuje uzavretie vyzvania. |
| **Predloženie ŽoNFP riadne**  Na základe kapitoly **3.2.1.1** Administratívne overenie v Systéme riadenia EŠIF poskytovateľ určil tieto podmienky pre riadne doručenie ŽoNFP:   * ŽoNFP musí byť podpísaná[[2]](#footnote-3) oprávnenou osobou[[3]](#footnote-4); * ŽoNFP musí byť vyplnená v slovenskom jazyku a písmom umožňujúcim rozpoznanie obsahu textu. |
| **Predloženie ŽoNFP v určenej forme**  ŽoNFP je doručená v určenej forme, ak je doručená prostredníctvom verejnej časti ITMS2014+ a zároveň v  elektronickej podobe[[4]](#footnote-5).  Povinnosť žiadateľa doručovať v elektronickej podobe v zmysle zákona o e-Governmente sa vzťahuje aj na dokumenty a informácie na základe výzvy na doplnenie ŽoNFP. |
| **Postup vytvorenia prístupu žiadateľa do verejnej časti ITMS2014+**  O prístup do verejnej časti ITMS2014+ sa žiada vyplnením a odoslaním elektronickej žiadosti  o aktiváciu konta (ďalej len ŽoAK). ŽoAK je potrebné vyplniť a odoslať v elektronickej podobe prostredníctvom verejnej časti ITMS2014+ (<https://www.itms2014.sk/>). Podrobnejší opis nájdete v Príručke pre žiadateľa v kapitole 3.3. Spôsob predloženia ŽoNFP. . |
| **Vypracovanie a odoslanie ŽoNFP žiadateľom prostredníctvom verejnej časti ITMS2014+**  Žiadateľ predkladá ŽoNFP elektronicky prostredníctvom verejnej časti ITMS2014+  Opis predloženia ŽoNFP prostredníctvom ITMS nájdete v Príručke pre žiadateľa v kapitole 3.3.1 v časti Procesný postup predloženia ŽoNFP prostredníctvom ITMS. |
| * 1. **Kontaktné údaje poskytovateľa a spôsob komunikácie s poskytovateľom** |
| Informácie týkajúce sa vyzvania, prípravy ŽoNFP, ale aj OP EVS všeobecne je možné získať na webovom sídle RO pre OP EVS http://www.reformuj.sk/.  Komunikácia k vyzvaniu môže prebiehať:   * písomne na adrese poskytovateľa   Ministerstvo vnútra Slovenskej republiky  sekcia európskych programov  odbor OP EVS  Panenská 21  812 82 Bratislava   * elektronicky na e-mailovej adrese: [metodika.opevs@minv.sk](mailto:metodika.opevs@minv.sk). * telefonicky na číslach 02 50945 028, 02 50945 036   Poradenstvo pre žiadateľov poskytujú podľa oprávnenosti miesta realizácie projektu aj Informačno-poradenské centrá pre EŠIF (<https://euroinfo.sk>).  Informácie poskytnuté telefonicky alebo ústne nie je možné považovať za záväzné. RO pre OP EVS si vyhradzuje na odpoveď minimálne 7 pracovných dní. |

|  |
| --- |
| 1. **Podmienky poskytnutia príspevku** |

|  |
| --- |
| * 1. **Oprávnenosť žiadateľa** |

|  |
| --- |
| * + 1. **Konkrétny oprávnený žiadateľ** |

|  |
| --- |
| Oprávneným žiadateľom je rozpočtová organizácia  **Ministerstvo vnútra Slovenskej republiky** – ústredný orgán štátnej správy |
| **Spôsob overenia definovanej podmienky**  Pre overenie preukázania splnenia podmienky poskytnutia príspevku oprávnenosť žiadateľa sa nevyžaduje žiadna osobitná príloha. Podmienka sa overuje na základe 1. časti ŽoNFP. |
| * + 1. **Podmienka, že žiadateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasledujúcich nariadenia č. 2018/1046).** |
| **Spôsob overenia definovanej podmienky**  Pre preukázanie splnenia tejto podmienky poskytnutia príspevku sa vyžaduje čestné vyhlásenie žiadateľa, ktoré je súčasťou čestného vyhlásenia v 15. časti ŽoNFP.  RO je oprávnený skontrolovať plnenie tejto podmienky poskytnutia príspevku prostredníctvom. <https://ec.europa.eu/budget/edes/index_en.cfm> / kedykoľvek počas konania o žiadosti o NFP |
| * + 1. **Podmienka, že žiadateľ ani jeho štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní  o ŽoNFP  neboli právoplatne odsúdení za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe** |
| Žiadateľ ani jeho štatutárny orgán, ani žiadny člen štatutárneho orgánu, ani prokurista, ani osoba splnomocnená zastupovať žiadateľa v konaní o ŽoNFP neboli právoplatne odsúdení za niektorý z nasledujúcich trestných činov:   1. trestný čin poškodzovania finančných záujmov ES (§ 261 - § 263 Trestného zákona) 2. niektorý z trestných činov korupcie (§ 328 - § 336 Trestného zákona) 3. trestný čin legalizácie príjmu z trestnej činnosti (§ 233 - § 234 Trestného zákona) 4. trestný čin založenia, zosnovania a podporovania zločineckej skupiny (§ 296 Trestného zákona) 5. trestný čin machinácie pri verejnom obstarávaní a verejnej dražbe (§ 266 až § 268 Trestného zákona). |
| **Spôsob overenia definovanej podmienky**  Pre preukázanie splnenia tejto podmienky poskytnutia príspevku sa vyžaduje čestné vyhlásenie žiadateľa, ktoré je súčasťou čestného vyhlásenia v 15. časti ŽoNFP. |
| * 1. **Oprávnenosť partnera** |
| * + 1. **Oprávnení partneri** |
| Oprávnenými partnermi je rozpočtová organizácia  **Ministerstvo zdravotníctva Slovenskej republiky – ústredný orgán štátnej správy** |
| **Spôsob overenia definovanej podmienky**  Pre overenie preukázania splnenia podmienky poskytnutia príspevku oprávnenosť partnera sa nevyžaduje žiadna osobitná príloha. Podmienka sa overuje na základe 1. časti ŽoNFP. |
| * + 1. **Podmienka, že partner nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasledujúcich nariadenia č. 2018/1046).** |
| **Spôsob overenia definovanej podmienky**  Pre preukázanie splnenia tejto podmienky poskytnutia príspevku sa vyžaduje čestné vyhlásenie partnera (príloha č. 7 vyzvania), ktoré sa predkladá ako príloha ŽoNFP.  RO je oprávnený skontrolovať plnenie tejto podmienky poskytnutia príspevku prostredníctvom. <https://ec.europa.eu/budget/edes/index_en.cfm> / kedykoľvek počas konania o žiadosti o NFP |
| * + 1. **Podmienka, že partner ani jeho štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať partnera v konaní  o ŽoNFP  neboli právoplatne odsúdení za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe** |
| Partner ani jeho štatutárny orgán, ani žiadny člen štatutárneho orgánu, ani prokurista, ani osoba splnomocnená zastupovať partnera v konaní o ŽoNFP neboli právoplatne odsúdení za niektorý z nasledujúcich trestných činov:   1. trestný čin poškodzovania finančných záujmov ES (§ 261 - § 263 Trestného zákona) 2. niektorý z trestných činov korupcie (§ 328 - § 336 Trestného zákona) 3. trestný čin legalizácie príjmu z trestnej činnosti (§ 233 - § 234 Trestného zákona) 4. trestný čin založenia, zosnovania a podporovania zločineckej skupiny (§ 296 Trestného zákona) 5. trestný čin machinácie pri verejnom obstarávaní a verejnej dražbe (§ 266 až § 268 Trestného zákona). |
| **Spôsob overenia definovanej podmienky**  Pre preukázanie splnenia tejto podmienky poskytnutia príspevku sa vyžaduje čestné vyhlásenie partnera, ktoré je súčasťou čestného vyhlásenia partnera (príloha č. 7 vyzvania).. |
| * + 1. **Podmienka, že žiadateľ má uzavretú zmluvu s partnerom** |
| Žiadateľ musí uzavrieť s partnerom zmluvu o partnerstve, pričom predpokladom pre splnenie podmienky je uzavretie zmluvy o partnerstve s oprávnenou organizáciou v zmysle definovania oprávnenosti partnera v podmienke 2.2.1. |
| **Spôsob overenia definovanej podmienky**  Pre overenie preukázania splnenia tejto podmienky poskytnutia príspevku sa vyžaduje predloženie rovnopisu uzavretej zmluvy o partnerstve k ŽoNFP na základe prílohy č. 8 vyzvania. To znamená, že ak ani po výzve na doplnenie ŽoNFP žiadateľ v určenej lehote nepredloží požadovanú zmluvu o partnerstve, nesplnil túto podmienku poskytnutia príspevku.  Uzavretá zmluva o partnerstve musí byť predložená vrátane jej príloh s vymedzeným rozsahom spolupráce partnera v súlade s cieľom predkladaného projektu. Úpravy zmluvy o partnerstve oproti vzoru (príloha č. 6 vyzvania) sú výnimočne možné, nesmú však zmeniť podstatu predmetu spolupráce a záväzky zmluvných strán vo vzťahu k cieľom projektu na základe vyzvania. |
| * 1. **Oprávnenosť aktivít realizácie projektu** |
| * + 1. **Podmienka, že hlavné aktivity sú v súlade s oprávnenými aktivitami vyzvania** |
| ***V rámci špecifického cieľa 4.1 Zmiernenie dopadov pandémie ochorenia COVID 19 pri poskytovaní verejných služieb sú oprávnené tieto typy aktivít v rozsahu:***  **Podpora inštitucionálnych kapacít VS**   * opatrenia orientované na zachovanie dostupnosti zdravotníckych služieb a podporu špecializovaných služieb VS v oblastiach poskytovania bezpečnostných služieb a podporných činností v krízových situáciách, udržanie verejného poriadku, efektívneho manažmentu krízových situácií a prijímanie opatrení na znižovanie rizík ohrozenia, vrátane určovania postupov a činností pri odstraňovaní následkov mimoriadnych udalostí   *Špecifikácia doplňujúcich príkladov opatrení pre toto vyzvanie*:   * *opatrenia smerujúce k zabezpečeniu motivačného odmeňovania alebo k úhrade mzdových výdavkov nadčasového fondu zamestnancov poskytujúcich špecializované verejné služby v podpornom aparáte, zabezpečujúcom dostupnosť zdravotníckych služieb poskytovaním bezpečnostných služieb a podporných činností v krízových situáciách a oblastiach,* * *opatrenia smerujúce k zabezpečeniu motivačného odmeňovania prostredníctvom transferov poskytovateľom zdravotnej starostlivosti a ostatným subjektom zahrnutých do realizácie opatrení v 1. línii a/alebo červenej zóne.*   V súlade s článkom 92b, odsek 13, písm. d) všeobecného nariadenia[[5]](#footnote-6) sa pre operácie, ktoré sa začali od 1. februára 2020 a ktoré podporujú obnovu po kríze spojenej s pandémiou COVID-19 vrátane jej sociálnych dôsledkov a prípravu zeleného, digitálneho a odolného oživenia hospodárstva, neuplatňuje článok 65 odsek 6 všeobecného nariadenia, preto je možné udeliť podporu aj na operácie, ktoré sa fyzicky skončili alebo plne realizovali ešte pred predložením žiadosti o financovanie prijímateľom v rámci OP EVS bez ohľadu na to, či prijímateľ uhradil všetky súvisiace platby s tým, že fyzická realizácia oprávnených aktivít ako aj súvisiace úhrady platieb nesmeli nastať skorej ako 1. februára 2020.  **Upozornenie k realizácii oprávnených aktivít tohto vyzvania vo vzťahu k pravidlám poskytovania štátnej pomoci**  Oprávnené aktivity tak, ako sú stanovené týmto vyzvaním nie sú poskytovaním štátnej pomoci a teda vo vzťahu k oprávneným aktivitám sa neuplatňujú pravidlá štátnej pomoci. Ak žiadateľ/prijímateľ uvedené pravidlo poruší a nezachová striktne charakter svojho projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci. Žiadateľ/prijímateľ zároveň berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu, tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Žiadateľ/prijímateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom však nezáleží na právnej forme žiadateľa/prijímateľa a spôsobe jeho financovania. |
| **Spôsob overenia definovanej podmienky**  Podmienka sa overuje na základe 7. časti ŽoNFP. |
| * 1. **Oprávnenosť miesta realizácie projektu** |
| * celé územie Slovenskej republiky bez špecifického určenia oprávnenej kategórie regiónu |
| **Spôsob overenia definovanej podmienky**  Podmienka poskytnutia príspevku *oprávnenosť miesta realizácie projektu* je overovaná z údajov poskytnutých v rámci ŽoNFP (časť 6.A). |
| * 1. **Podmienka splnenia kritérií pre výber projektov** |
| Predkladaná ŽoNFP musí splniť kritériá pre výber projektov OP EVS uvedené v prílohe č. 5 vyzvania.  Pre národné projekty z OP EVS sa pri odbornom hodnotení ŽoNFP aplikujú len vylučujúce hodnotiace kritériá. Vylučujúce hodnotiace kritériá sú vyhodnocované iba možnosťou „áno“ alebo možnosťou „nie“. Udelenie možnosti ,,nie“ pri vylučujúcom kritériu znamená automaticky nesplnenie kritérií pre výber projektov a neschválenie ŽoNFP. Pri hodnotiacich kritériách sú overované nasledujúce oblasti:   * príspevok navrhovaného projektu k cieľom a výsledkom OP a prioritných osí, * navrhovaný spôsob realizácie projektu, * administratívna a prevádzková kapacita žiadateľa, * finančná a ekonomická stránka.   Aktuálne znenie vylučujúcich hodnotiacich kritérií schválených monitorovacím výborom pre OP EVS pre národné projekty sa nachádza v dokumente Kritériá pre výber projektov OP EVS, časť 6. Kritériá pre výber projektov - hodnotiace kritériá pre hodnotenie žiadostí o NFP predložených v rámci operačného programu Efektívna verejná správa, prioritná os 4 – národné projekty, ktorý je zverejnený na http://www.reformuj.sk/monitorovanie/monitorovaci-vybor-pre-op-evs/.  V rámci podmienky splnenie kritérií pre výber projektov bude samostatnými kritériami posudzovaný aj súlad projektu s horizontálnymi princípmi. |
| **Spôsob overenia definovanej podmienky**  Podmienka poskytnutia príspevku splnenie *kritérií pre výber projektov* je overovaná z údajov poskytnutých v rámci ŽoNFP a jej príloh. |
| * 1. **Splnenie podmienok ustanovených v osobitných predpisoch** |
| * + 1. **Neporušenie zákazu nelegálnej práce a nelegálneho zamestnávania žiadateľom  a partnerom** |
| Podmienka poskytnutia príspevku je preukázanie, že žiadateľ/partner neporušil zákaz nelegálnej práce a nelegálneho zamestnávania za obdobie 3 rokov predchádzajúcich podaniu ŽoNFP. |
| **Spôsob overenia definovanej podmienky**  Splnenie podmienky poskytnutia príspevku podľa osobitného predpisu[[6]](#footnote-7) *neporušenie zákazu nelegálnej práce a nelegálneho zamestnávania* zo strany je overované prostredníctvom:   * čestného vyhlásenia žiadateľa, ktoré je súčasťou čestného vyhlásenia v 15. časti ŽoNFP * čestného vyhlásenia partnera, ktoré je súčasťou čestného vyhlásenia v samostatnej prílohe   č. 7 vyzvania.  RO je oprávnený skontrolovať plnenie tejto podmienky poskytnutia príspevku prostredníctvom integračnej akcie v ITMS2014+ resp. <https://www.ip.gov.sk/app/registerNZ/> kedykoľvek počas konania o žiadosti o NFP. |
| * 1. **Ďalšie podmienky poskytnutia príspevku** |
| * + 1. **Oprávnenosť výdavkov realizácie projektu** |
| Vecne oprávnené skupiny výdavkov vo väzbe na oprávnené aktivity realizácie projektu:  521 – COVID-Mzdové výdavky (COVID)  352 – Poskytnutie dotácií, príspevkov voči tretím osobám (COVID) /transfery/  Oprávnené personálne výdavky sa viažu na pozíciu oprávneného zamestnanca vybraných zamestnancov inštitucionálnych kapacít verejnej správy poskytujúcich zdravotnú starostlivosť a špecializované verejné služby v súvislosti s opatreniami zameranými na elimináciu pandémie ochorenia COVID-19.  Časová oprávnenosť pre skupinu výdavkov 352 je stanovená od 01. 02. 2020 na výdavky viažuce sa na implementáciu hlavných aktivít projektu, pričom výdavky musia byť skutočne vynaložené medzi 01. 02. 2020 a dňom ukončenia realizácie aktivít projektu. Uvedené platí v prípade nadobudnutia právoplatnosti a účinnosti rozhodnutia o schválení žiadosti o poskytnutie NFP.  *Špecifické podmienky oprávnenosti výdavkov pre toto vyzvanie:*  Z hľadiska vecného preukazovania oprávnenosti výdavkov sú oprávnené výdavky:   1. mzdové výdavky za úhradu motivačného odmeňovania alebo úhradu mzdových výdavkov nadčasového fondu zamestnancov Ministerstva vnútra Slovenskej republiky poskytujúcich špecializované verejné služby v podpornom aparáte, zabezpečujúcom dostupnosť zdravotníckych služieb poskytovaním bezpečnostných služieb a podporných činností v krízových situáciách a oblastiach; 2. výdavky za preukázané transfery poskytovateľom zdravotnej starostlivosti a ostatným subjektom zahrnutých do realizácie opatrení v 1. línii a/alebo červenej zóne pre účel úhrady náhrady motivačnej odmeny pre poskytovateľa/subjekt[[7]](#footnote-8) alebo motivačnej odmeny zamestnanca poskytovateľa/subjektu v 1. línii a/alebo červenej zóne.   Oprávneným výdavkom podľa bodu A.) podmienky 2.7.1 je priznaná výška odmeny alebo priznaná náhrada mzdy za nadčasový fond zo strany zamestnávateľa (Ministerstva vnútra Slovenskej republiky) zamestnancovi (príslušníkovi) vykonávajúcemu oprávnené činnosti a k vyššie uvedeným oprávneným zložkám mzdy zamestnanca (príslušníka) prislúchajú odvody zamestnávateľa v súlade s platnými právnymi predpismi a to najmä zákonom č. 461/2003 Z. z. o sociálnom poistení v znení neskorších predpisov a zákonom č. 580/2004 Z. z o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov.  Oprávneným výdavkom podľa bodu B.) podmienky 2.7.1 je Ministerstvom zdravotníctva Slovenskej republiky priznaná výška náhrady poskytovateľovi/subjektu pri výkone oprávnených činností vo svojom mene alebo prostredníctvom svojich zamestnancov a jej preukázateľné uhradenie oprávnenému poskytovateľovi/subjektu.  Prijímateľ a partner pre účel deklarovania a nárokovania oprávnených výdavkov v žiadostiach o platbu spracuje sumarizačný doklad nahrádzajúci jednotlivé zaúčtované úhrady oprávneným zamestnancom alebo subjektom s tým, že doklad musí okrem oprávnenej výšky úhrady obsahovať minimálne aj jedinečný identifikátor alebo označenie príjemcu odmeny vyplatenej v rámci mzdy zamestnanca alebo príjemcu transferu poskytovateľovi zdravotnej starostlivosti/subjektu.  Poskytovateľ v rámci implementácie projektu individuálne usmerní prijímateľa/partnera k preukázaniu ďalších údajov súvisiacich s finančným a účtovným vykazovaním projektu, ako aj k vykazovaniu ostatných projektových údajov a to najmä v súvislosti s plnením a preukazovaním vo vzťahu k merateľným ukazovateľom projektu podľa podmienky 2.7.3 tohto vyzvania. Pravidlá a postupy vyplývajúce z riadiacej dokumentácie OP EVS – najmä Príručky pre žiadateľa a Príručky pre prijímateľa sa uplatňujú iba primerane a prednosť majú postupy definované v tejto podmienke a vyzvaniu.  Postupy a povinnosti vplývajúce z Usmernenia RO č. 5 sa na charakter aktivít a výdavkov v tejto výzve neuplatňujú.  Predmetom výkonu administratívnej finančnej kontroly zo strany poskytovateľa je najmä overenie matematickej správnosti a úplnosti deklarovaných údajov na sumarizačnom hárku.  Z hľadiska výkonu finančnej kontroly na mieste bude RO pre OP EVS overovať predovšetkým:   * reálnosť finančných a účtovných záznamov (všetci partneri) alebo aj personálnych záznamov zamestnávateľa (Ministerstvo vnútra Slovenskej republiky) za oprávnených zamestnancov, ktorým je poskytnutá podpora, na individuálne stanovenej vzorke vo vzťahu k údajom uvedeným v sumarizačnom doklade (hárku); * oprávnenosť nároku poskytovateľa/subjektu (na základe posúdenia Ministerstva zdravotníctva Slovenskej republiky), resp. oprávnenosť priznania odmeny/náhrady mzdy za nadčasový fond (na základe posúdenia Ministerstva vnútra Slovenskej republiky a ich súlad s internými riadiacimi aktami) na individuálne stanovenej vzorke vo vzťahu k údajom uvedeným v sumarizačnom doklade (hárku);   Na preukázanie oprávnenej výšky výdavkov stanovených v rozpočte projektu je žiadateľ/partner povinný predložiť plán čerpania výdavkov obsahujúci:   * požadované výdavky zodpovedajúce sume výdavkov zrealizovaných v úhradách vykonaných do predloženia ŽoNFP, ktoré žiadateľ/partner skutočne uhradil v súlade s pravidlami pre čerpanie financií vyčlenených na odmeňovanie zamestnancov poskytujúcich špecializované verejné služby a pravidlami pre odmeňovanie pracovníkov v 1. línii a/alebo červenej zóne v boji s pandémiou; * požadované výdavky zodpovedajúce predpokladanej sume výdavkov, ktoré budú realizované v čase po nadobudnutí platnosti a účinnosti rozhodnutia o schválení ŽoNFP do skončenia realizácie oprávnených aktivít projektu a ktoré žiadateľ/partner uhradí v súlade s pravidlami pre čerpanie financií vyčlenených na odmeňovanie zamestnancov poskytujúcich špecializované verejné služby a pravidlami pre odmeňovanie pracovníkov v 1. línii a/alebo červenej zóne v boji s pandémiou. |
| **Spôsob overenia definovanej podmienky**  Preukázanie splnenia podmienky poskytnutia príspevku *oprávnenosť výdavkov realizácie projektu* sa overuje prostredníctvom údajov poskytnutých v rámci ŽoNFP (časť 11.) a plánu čerpania výdavkov žiadateľa/partnera. |
| * + 1. **Maximálna a minimálna výška príspevku** |
| Maximálna výška nenávratného finančného príspevku nesmie prekročiť výšku finančných prostriedkov vyčlenených na vyzvanie (zdroje EÚ a štátny rozpočet) v zmysle časti 1.3 tohto vyzvania.  Minimálna výška nie je pre charakter vyzvania na národný projekt stanovená. |
| **Spôsob overenia definovanej podmienky**  Podmienka poskytnutia príspevku *maximálna a minimálna výška pomoci* je overovaná z údajov poskytnutých v rámci ŽoNFP (časť 11.). |
| * + 1. **Podmienka poskytnutia príspevku z hľadiska definovania merateľných ukazovateľov projektu** |
| Žiadateľ je povinný vybrať si každý merateľný ukazovateľ projektu v zmysle prílohy č. 3 vyzvania a stanoviť jeho „nenulovú“ cieľovú hodnotu, ktorá má byť realizáciou navrhovaných aktivít dosiahnutá. To znamená, že všetky ukazovatele zo zoznamu merateľných ukazovateľov (príloha č. 3 vyzvania) sú povinné a musia byť priradené aspoň k jednej hlavnej aktivite projektu s plánovanou cieľovou hodnotou inou ako nula.  V procese monitorovania môže byť projekt sledovaný aj prostredníctvom iných údajov, ktoré bude prijímateľ povinný uvádzať v monitorovacích správach v časti 9. Iné údaje na úrovni projektu v súlade s podmienkami dohodnutými v zmluve o poskytnutí NFP. V priebehu implementácie projektu môže byť rozsah požadovaných iných údajov upravený (napr. rozšírený, resp. zúžený).  Pre tento projekt RO pre OP EVS identifikoval ako relevantné sledovanie údajov s relevanciou k horizontálnym princípom Rovnosť mužov a žien a Nediskriminácia   * D0249 Počet pracovníkov, pracovníčok refundovaných z projektu mimo technickej pomoci OP/OP TP; * D0250 Počet pracovníkov, pracovníčok so zdravotným postihnutím refundovaných z projektu mimo technickej pomoci OP/OP TP; * D0251 Počet pracovníkov, pracovníčok mladších ako 25 rokov veku refundovaných z projektu mimo technickej pomoci OP/OP TP; * D0256 Počet pracovníkov, pracovníčok starších ako 54 rokov veku refundovaných z projektu mimo technickej pomoci OP/OP TP; * D0257 Počet pracovníkov, pracovníčok patriacich k etnickej, národnostnej, rasovej menšine refundovaných z projektu mimo technickej pomoci OP/OP TP; * D0261 Mzda mužov refundovaná z projektu (priemer); * D0262 Mzda mužov refundovaná z projektu (medián); * D0263 Mzda žien refundovaná z projektu (priemer); * D0264 Mzda žien refundovaná z projektu (medián); * D0266 Podiel žien na riadiacich pozíciách projektu; * D0267 Podiel žien na iných ako riadiacich pozíciách projektu;   V procese monitorovania môže byť projekt sledovaný aj prostredníctvom ďalších informácií v súvislosti s realizáciou projektu, ktoré bude prijímateľ povinný uvádzať v monitorovacích správach v časti 10. Identifikované problémy, riziká a ďalšie informácie v súvislosti s realizáciou projektu. |
| **Spôsob overenia definovanej podmienky**  Podmienka poskytnutia príspevku z hľadiska definovania *merateľných ukazovateľov projektu* je overovaná z údajov poskytnutých v rámci 10. časti ŽoNFP. |
| * + 1. **Podmienka poskytnutia príspevku z hľadiska súladu s horizontálnymi princípmi** |
| Súlad projektu s horizontálnymi princípmi:   * udržateľný rozvoj * podpora rovnosti mužov a žien a nediskriminácia.   Projekt, ktorý je predmetom ŽoNFP, musí byť v súlade s horizontálnymi princípmi udržateľný rozvoj, rovnosť mužov a žien a nediskriminácia, ktoré sú definované v Partnerskej dohode SR na roky 2014 – 2020 a v čl. 7 a 8 všeobecného nariadenia[[8]](#footnote-9).  Hlavnou podmienkou súladu s HP Udržateľný rozvoj je súlad projektu so Stratégiou riadenia ľudských zdrojov v štátnej službe na roky 2015 – 2020[[9]](#footnote-10). Projekty musia zabezpečiť naplnenie strategického cieľa stratégie, ktorým je: V prospech občanov orientovaná verejná správa, poskytujúca svoje služby rýchlo, efektívne a kvalitne, v záujme podpory udržateľného rastu, tvorby pracovných miest a sociálnej inklúzie (ďalšie informácie v dokumente Súlad projektu z hľadiska výberového kritéria pre HP UR, ktorý je zverejnený na http://www.reformuj.sk/vyzvy/vyzvania-na-narodne-projekty/.  V rámci horizontálneho princípu rovnosť mužov a žien pre programy ESF je hlavným cieľom zabezpečiť rovnosť mužov a žien na trhu práce a v príprave naň a hlavným cieľom horizontálneho princípu nediskriminácia je zabezpečiť rovnosť príležitostí na trhu práce a v príprave naň.  V súvislosti s týmto vyzvaním je potrebné upozorniť osobitne na to, aby:  - v rámci mzdového ohodnotenia administratívnych a odborných kapacít nedochádzalo k nerovnému odmeňovaniu za rovnakú prácu na základe pohlavia alebo príslušnosti k akejkoľvek znevýhodnenej skupine osôb,  - pri všetkých oprávnených aktivitách realizovaných v rámci projektu bol zohľadnený princíp rovnosti mužov a žien a princíp nediskriminácie tak, aby nedochádzalo k znevýhodneným podmienkam pre akúkoľvek skupinu osôb a aby boli vytvorené podmienky prístupnosti aj pre osoby so zdravotným postihnutím k fyzickému prostrediu, k informáciám a komunikácii vrátane informačných a komunikačných technológií a systémov, ako aj k ďalším prostriedkom a službám dostupným alebo poskytovaným verejnosti,  - pri výbere osôb cieľovej skupiny nedochádzalo k diskriminácii na základe pohlavia alebo príslušnosti k akejkoľvek znevýhodnenej skupine. |
| **Spôsob overenia definovanej podmienky**  Uplatňovanie horizontálnych princípov bude na projektovej úrovni overované v schvaľovacom procese projektov, ako aj v procese monitorovania a kontroly projektov.  Podmienka poskytnutia príspevku *z hľadiska súladu projektu s horizontálnymi princípmi* bude v procese výberu overovaná v rámci 5. časti formulára ŽoNFP, kde žiadateľ identifikuje, že projekt je v súlade s princípom podpory horizontálnych princípov.  V procese monitorovania plnenia horizontálnych princípov môže byť projekt sledovaný prostredníctvom iných údajov v zmysle podmienky 2.7.3, ktoré bude prijímateľ uvádzať v monitorovacích správach v časti 9. Iné údaje na úrovni projektu. |
| 1. **Overovanie podmienok poskytnutia príspevku  a ďalšie informácie k vyzvaniu** |

|  |
| --- |
| **Upozornenie.**  V čase krízovej situácie platia osobitné procesné ustanovenia podľa § 56 zákona o príspevku z EŠIF, ktoré sú pre vyzvania na NP premietnuté do osobitných postupov pri poskytovaní príspevkov  v § 58 ods. 1 až 7.  **Spôsob financovania.**  Žiadateľ je oprávnený využiť systém refundácie, systém zálohových platieb alebo kombináciu uvedených systémov. Forma finančného príspevku je nenávratný finančný príspevok (nenávratný grant).  **Informácia žiadateľa o možnosti overenia si splnenia vybraných podmienok poskytnutia príspevku prostredníctvom integračnej akcie v ITMS.**  Žiadateľ má vo verejnej časti ITMS2014+ možnosť overenia splnenia podmienky poskytnutia príspevku integračnou akciou. Žiadateľ v časti „Podmienky poskytnutia príspevku“, v rámci detailu príslušnej podmienky poskytnutia príspevku stiahne informáciu o plnení podmienky automaticky z iného informačného systému verejnej správy.  **Informácie k schvaľovaciemu procesu**  Proces schvaľovania ŽoNFP sa rozdeľuje do nasledujúcich fáz:   * administratívne overenie; * odborné hodnotenie a výber; * opravné prostriedky.   Predmetom administratívneho overenia ŽoNFP je overenie:   * doručenia ŽoNFP riadne, včas a v určenej forme; * úplnosti predloženej ŽoNFP; * splnenia podmienok poskytnutia príspevku zadefinovaných vo vyzvaní relevantných pre administratívne overenie.   V prípade, ak na základe preskúmania ŽoNFP a jej príloh vzniknú pochybnosti o pravdivosti alebo úplnosti ŽoNFP alebo jej príloh, RO pre OP EVS vyzve žiadateľa na doplnenie neúplných údajov, vysvetlenie nejasností alebo nápravu nepravdivých údajov zaslaním výzvy na doplnenie ŽoNFP. Lehota na doplnenie údajov na základe výzvy na doplnenie ŽoNFP nemôže byť kratšia  ako 5 pracovných dní. Tento princíp RO pre OP EVS primerane uplatní aj pri overovaní splnenia podmienky doručenia riadne, včas a v určenej forme.  Predmetom odborného hodnotenia je ŽoNFP, ktorá splnila podmienky administratívneho overenia. Odborné hodnotenie je vykonávané minimálne dvomi odbornými hodnotiteľmi v totožnom rozsahu. Hodnotitelia posudzujú projekt ako celok, berúc do úvahy údaje a informácie uvedené v ŽoNFP a jej povinných prílohách. Hodnotitelia zaznamenávajú odborné hodnotenie jednotlivých ŽoNFP  do hodnotiaceho hárku odborného hodnotenia ŽoNFP. Ak ŽoNFP v procese odborného hodnotenia nesplní podmienku poskytnutia príspevku „Splnenie kritérií pre výber projektov“, RO pre OP EVS vydá rozhodnutie o neschválení ŽoNFP.  Opravné prostriedky sú neobligatórnou časťou schvaľovacieho procesu. Umožňujú žiadateľovi  v konaní o ŽoNFP domáhať sa nápravy, ak sa domnieva, že neboli dodržané ustanovenia zákona  o príspevku z EŠIF a podmienky uvedené vo vyzvaní. V súlade so zákonom o príspevku z EŠIF je riadnym opravným prostriedkom odvolanie a mimoriadnym opravným prostriedkom je preskúmanie rozhodnutia mimo odvolacieho konania. Rozhodnutia vydávané RO pre OP EVS sú preskúmateľné súdom.  **Informácie o horizontálnych princípoch**  Bližšie informácie o horizontálnych princípoch sú uvedené v kapitole 5 Príručky pre žiadateľa o NFP a v Systéme implementácie HP RMŽ a ND zverejnenom na webovom sídle http://[www.gender.gov.sk](http://www.gender.gov.sk)/po-2014-2020/ a tiež na webovom sídle <http://www.diskriminacia.gov.sk/> a v Systéme implementácie HP UR zverejnenom na webovom sídle / <https://www.mirri.gov.sk/sekcie/cko/>  **Informácia o zverejňovaných údajoch**  RO pre OP EVS zverejní na webovom sídle <http://www.reformuj.sk/> do 60 pracovných dní od skončenia rozhodovania o žiadostiach o NFP Zoznam schválených ŽoNFP alebo Zoznam neschválených ŽoNFP (podľa relevantnosti) na základe aplikácii kritérií pre výber projektov. V zozname schválených a neschválených ŽoNFP sa zverejňujú údaje v rozsahu podľa § 48 ods.1 a ods. 2 zákona o príspevku z EŠIF.  **V zmysle § 48 ods. 1 a ods. 2 zákona o príspevku z EŠIF upozorňujeme žiadateľa na povinnosť vyplniť časť 16. Špecifické polia ŽoNFP, do ktorých uvedie informácie o osobách, ktoré sa podieľali na vypracovaní ŽoNFP (projektu).**  Zverejňované informácie, ktoré sú považované za osobné údaje sú RO pre OP EVS a CKO oprávnení zverejniť bez osobitného súhlasu žiadateľa v súlade s § 47 zákona o príspevku z EŠIF. |

|  |
| --- |
| 1. **Identifikácia synergických účinkov** |

|  |
| --- |
| Identifikácia synergických účinkov vo vzťahu k relevantným výzvam/vyzvaniam EŠIF:  ***Vyzvanie nemá synergické účinky vo vzťahu k relevantným výzvam/vyzvaniam a iným nástrojom podpory SR a EÚ.*** |

|  |
| --- |
| 1. **Zmena a zrušenie vyzvania** |

|  |
| --- |
| V prípade, ak nebude možné konať o ŽoNFP predloženej na základe pôvodne vyhláseného vyzvania, alebo bude potrebná zmena za účelom jeho optimalizácie, resp. vhodnejšieho nastavenia, je RO  pre OP EVS oprávnený vyzvanie zmeniť alebo zrušiť v súlade s ustanoveniami § 58 ods.1 zákona o príspevku z EŠIF.  Riadiaci orgán vopred posúdi charakter každej zmeny vyzvania (vrátane jeho príloh)  z hľadiska princípu transparentnosti, rovnakého zaobchádzania a primeranosti, pričom riadiaci orgán dĺžku trvania vyzvania primerane predĺži. Poskytovateľ umožní žiadateľovi doplniť alebo zmeniť žiadosť podanú do termínu zmeny vyzvania, ak ide o takú zmenu vyzvania, ktorou môže byť skôr podaná žiadosť dotknutá. Riadiaci orgán písomne informuje žiadateľa o možnosti zmeny/doplnenia ŽoNFP a určí na takúto zmenu alebo doplnenie lehotu, ktorá nesmie presiahnuť konečný termín uzavretia vyzvania.  Zmeny vo formálnych náležitostiach vyzvania (vrátane jeho príloh) je riadiaci orgán oprávnený vykonať aj po uzavretí vyzvania, ak akákoľvek zmena formálnych náležitostí vyzvania nebude mať  za následok to, že by sa rozšíril alebo zúžil potenciálny okruh dotknutých žiadateľov alebo by sa takou zmenou zasiahlo do práv a povinností potenciálnych alebo zúčastnených žiadateľov v rámci vyzvania.  Riadiaci orgán je oprávnený zrušiť vyzvanie v prípade, ak je objektívne nemožné z dôvodu legislatívnej alebo inej neodstrániteľnej prekážky, pristúpiť k schváleniu ŽoNFP a následnému financovaniu projektov na základe vyzvania, alebo nastala podstatná zmena podmienok poskytnutia príspevku.  Zmenu/zrušenie vyzvania RO pre OP EVS zverejní na webovom sídle <http://www.reformuj.sk/>.  Súčasťou informácie o zmene/zrušení vyzvania je vždy aj zdôvodnenie vykonanej zmeny/zrušenia  so sledovaním zmien (ak relevantné). |
| 1. **Prílohy vyzvania** |

|  |
| --- |
| 1. Formulár ŽoNFP 2. Príručka pre žiadateľa o NFP 3. Zoznam merateľných ukazovateľov 4. Informácia pre žiadateľov o nenávratný finančný príspevok / o príspevok, ktorá je zverejnená na webovom sídle <http://www.olaf.vlada.gov.sk/system-vcasneho-odhalovania-rizika-a-vylucenia-edes/> 5. Kritériá pre výber projektov 6. Vzor zmluvy o partnerstve 7. Čestné vyhlásenie partnera |

1. V prípade rozporu medzi ustanoveniami výzvy/vyzvania a Príručky pre žiadateľa majú prednosť ustanovenia výzvy/vyzvania. [↑](#footnote-ref-2)
2. Pri predložení ŽoNFP v  elektronickej podobe musí byť ŽoNFP podpísaná (autorizovaná) elektronicky kvalifikovaným elektronickým podpisom, kvalifikovaným elektronickým podpisom s mandátnym certifikátom alebo kvalifikovanou elektronickou pečaťou. [↑](#footnote-ref-3)
3. Štatutárny orgán žiadateľa alebo osoba na takýto úkon oprávnená. V prípade podpísania ŽoNFP osobou, ktorej oprávnenie nevyplýva zo spôsobu vykonania podpisu (napr. kvalifikovaným elektronickým podpisom s mandátnym certifikátom), je potrebné spolu so ŽoNFP predložiť oprávňujúci dokument (plnomocenstvo, organizačný poriadok, iný dokument) alebo sa na taký dokument odkázať, ak je verejne dostupný. [↑](#footnote-ref-4)
4. Doručenie ŽoNFP v listinnej podobe je možné len výnimočne v prípadoch, keď je to potrebné alebo vhodné z dôvodov technických alebo prevádzkových obmedzení pre podanie ŽoNFP v elektronickej podobe (napríklad, ak žiadatelia/prijímatelia nemajú aktivovanú elektronickú schránku na doručovanie). [↑](#footnote-ref-5)
5. Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 [↑](#footnote-ref-6)
6. Zákon č. 82/2005 Z. z. o nelegálnej práci a nelegálnom zamestnávaní v znení neskorších predpisov. [↑](#footnote-ref-7)
7. Pre toto vyzvanie napríklad fyzická osoba-podnikateľ, ktorá poskytuje zdravotnú starostlivosť na základe [licencie](https://sk.wikipedia.org/w/index.php?title=Licencia_(povolenie)&action=edit&redlink=1) na výkon samostatnej zdravotníckej praxe. [↑](#footnote-ref-8)
8. Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 [↑](#footnote-ref-9)
9. Návrh Stratégie riadenia ľudských zdrojov v štátnej službe na roky 2015 – 2020, uznesenie vlády SR č. 548/2015 zo 7. októbra 2015 http://www.rokovania.sk/Rokovanie.aspx/BodRokovaniaDetail?idMaterial=25027 [↑](#footnote-ref-10)